*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*83. számú előterjesztés*

Bátaszék Város Önkormányzata Képviselő-testületének 2018. március 28.-án,

16 órakor megtartandó ülésére

*Garay utca rekonstrukciós terv felülvizsgálati költség jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. irodavezető**Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**Pénzügyi és Gazdasági Bizottság: 2018. 03.27. |

***Tisztelt Képviselő-testület!***

Az Önkormányzat költségvetésében rendelkezésre áll forrás a Garay utca felújítása kivitelezési munkáinak megkezdésére.

2015. évben elkészítésre kerültek a Garay utca (Bem u. és Nyéki u. között) szakaszának út, parkoló és vízelvezető rendszer rekonstrukciójának tervei. A szakma szabályainak megfelelően kettő évet követően a tervdokumentáció korszerűségi felülvizsgálatát kell elvégezni. Az elmúlt időszakban a tervezési szabványok, jogszabályok (pl.: közmű tulajdonosokkal történő egyeztetés módja) megváltoztak, ennek kell megfeleltetni a terveket. E felülvizsgált tervek alapján végezhetők el a kivitelezési munkák, illetve kérhető árajánlat a vállalkozó kiválasztásra.

Ajánlatot kértünk be a terv felülvizsgálatára és a parkolók engedélyeztetésének elvégzésre. Az tervezéshez szükséges geodéziai felmérés rendelkezésre áll, azt a tervező felhasználja.

A JUHÁSZ-TERV Bt. (7100 Szekszárd, Puskás Tivadar köz 2.) bruttó 406.400,-Ft összegű árajánlatot tett.

A megrendeléstől számítva 6 hét alatt el tudják készíteni a terveket a szükséges közmű egyeztetésekkel együtt.

Az engedélyezési eljárás lebonyolítása, jogerős engedély megszerzése várhatóan további 10 hét.

Javasoljuk az ajánlattevővel történő szerződéskötést.

Az Önkormányzat költségvetésében (fejlesztési céltartalékként tervezésre, pályázatok készítésére) rendelkezésre álló forrás: bruttó 7 000 000,-Ft.

Továbbá javasoljuk a T. Képviselő-testületnek, hogy a Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének együttes intézkedése Bátaszék Város Önkormányzata Beszerzései Lebonyolításának Szabályzata alapján az abban rögzített értékhatárt (nettó 500.000,-Ft) el nem érő beszerzések esetén a fejlesztési céltartalékként tervezésre, pályázatok készítésére nevesített kiadások terhére összesen maximum 2.000.000,-Ft összegig a Polgármestert hatalmazza fel a kötelezettség vállalásra.

***1.sz. H a t á r o z a t i j a v a s l a t :***

**Garay utca rekonstrukciós terv felülvizsgálati költség jóváhagyásra**

Bátaszék Város Önkormányzatának Képviselő-testülete;

1. a Garay utca rekonstrukciós terv felülvizsgálati feladatok elvégzésével az ajánlattevő JUHÁSZ-TERV Bt.–t (7100 Szekszárd, Puskás Tivadar köz 2.) bízza meg,
2. a feladat ellátásához szükséges bruttó 406.400,- Ft vállalkozói díj kifizetését az önkormányzat 2018. évi költségvetésében tervezett dologi kiadások keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. április 30.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: JUHÁSZ-TERV Bt.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**felhatalmazás kötelezettség vállalásra**

Bátaszék Város Önkormányzatának Képviselő-testülete felhatalmazza a város polgármesterét, hogy a fejlesztési céltartalékként tervezésre, pályázatok készítésére nevesített kiadások terhére összesen maximum 2.000.000,-Ft keretösszegig átruházott hatáskörben kötelezettséget vállaljon Bátaszék Város Önkormányzata Beszerzései Lebonyolításának Szabályzata alapján.

*Határidő:* folyamatos

*Felelős*: Dr. Bozsolik Róbert polgármester

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár